You do not have permission to edit this page, for the following reason:
The action you have requested is limited to users in one of the groups: Users, DnzEditors, DnzDrafts.
List the citations for other translations in any language for this text.
Does this text have a commentary associated with it in the Damngak Dzö? Add multiple text names separated by semicolons.
Is this text a commentary associated with another text in the DNZ?
Free text:
<onlyinclude>
= Tibetan Text =
{{ {{#show: {{FULLPAGENAME}} |?titletib#}} }}
= Wylie Text =
shog lhe 353
gcod yul rgya mtsho' snying po stan thog gcig tu nyams su len pa'i tshul zab mo' yang zhun ces bya ba bzhugs so//
shog lhe 354
na mo gu ru/_'khrul rtog chos sku dag pa cher/_/gcod pa'i thabs mang ston mdzad pa/_/bla ma yum chen mchog zhabs la/_/btud nas snying po' rnal 'byor 'chad/_/de'ang yon tan rin po che sdud pa las/_/rgyu rnam bzhi yis byang chub sems dpa' mkhas stobs ldan/_/bdud bzhis thub par dka' zhing skyod par mi nus te/_/stong par gnas dang sems can yongs su mi gtong dang /_/ji skad smras bzhin byed dang bde gshegs byin rlabs can/_ces khyad par can gyi don bzhi'i gdams ngag lag len du bstar ba shes rab kyi pha rol tu phyin pa'i man ngag gi snying po dam chos bdud kyi gcod yul du grags pa'i gdams rgya mtsho lta bu'ang ting nge 'dzin gsum dang mthun pa'i lta sgom spyod gsum gyis lam gyi yon tan gong du spel ba yin pas na lus sbyin thun gcig la'ang de dag ya bral du ma song ba dgos so/_/de la gcod ces bya ba'i don ni rang rgyud kyi bdag dang bdag gir 'dzin pa ling nger spangs nas/_gzhan snang gang la'ang mtshan 'dzin gyi 'du shes mi 'jug par sgyu ma lta bu'i spyod pa spyad pa yin pas de gzhir bzhag nas nyams len dngos la gsum/_bde gshegs kyi byin rlabs rang la 'jug par byed pa sngon 'gro'i chos/_shes rab dang snying rje'i stobs kyis stong par gnas shing sems can gyi don sgrub pa dngos gzhi'i nyams len/_ji skad dam bcas pa las mi 'gal bar spyod pa rjes kyi bya ba'o/
shog lhe 355
dang po la gnyis/_theg chen gyi sgor 'jug pa ni blo ldog rnam bzhi bran par byas la skyabs yul gsal gdab pa ni/_mdun gyi nam mkhar seng khri pad nyi'i steng /_/ma gcig bla ma shes rab phar phyin la/_/dkon mchog rtsa gsum skyabs yul rgya mtshos bskor/_/mkha' khyab 'gro la thugs rjes gzigs par gyur/_skyabs 'gro ni/_nam mkha'i gnas su nam mkha' gang ba yi/_/bla ma yi dam mkha' 'gro'i tshogs rnams dang /_/sangs rgyas chos dang 'phags pa'i dge 'dun la/_/bdag sogs 'gro kun gus pas skyabs su mchi/_sems bskyed pa ni/_/sems can bde dang ldan gyur cig_/sdug bsngal kun dang bral gyur cig_/bde dang rtag tu mi 'bral zhing /_/chos kun mnyam nyid rtogs par shog_/mos gus kyis byin 'bebs pa la thog mar skyabs yul de nyid tshogs zhing du byas te/_bdag gi lus dang longs spyod dang /_/dus gsum dge ba'i dngos po rnams/_/sems can kun gyi don gyi phyir/_gus pas khyed la 'bul bar bgyi/_/kun nas gzigs pa'i spyan ldan pa/_/yon gnas dam pa khyed rnams kyis/_/bdag la brtse bas nyer dgongs te/_/bzhes nas byin gyis brlab tu gsol/
shog lhe 356
de nas gsol ba gdab pa ni/_na mo gu ru/_shes rab pha rol phyin mnga' rgyal yum dang /_/gnyis med ma gcig yum chen mkha' 'gro'i gtso/_/zab don gcod yul rtsa brgyud bla ma la/_/gsol ba 'debs so byin gyis brlab tu gsol/_/bdag gi lus dang longs spyod dngos po kun/_/zhen pa med par 'bul lo bzhes nas kyang /_/'gro kun don du bdag 'dzin blos thongathongs zhing /_/dgos med rgyud la skye bar byin gyis rlobs/_/rang sems skye med gcig chod rtogs pa dang /_/rkyen ngan lam du longs par byin gyis rlobs/_/khams gsum srid du chod par byin gyis rlobs/_/'gro drug gnyen du 'du bar_/'khor 'das dbyings su dag par byin gyis rlobs/_/gzung 'dzin 'khri bar chod par_/bdag med gnas lugs rtogs par byin gyis rlobs/_/zhes mos gus rtse gcig pas gsol ba btab la/_/'khor rnams bla ma la thim gnas gsum gyi/_/'bru gsum 'od zer bdag gi gnas gsum zhugs/_/sgo gsum rdo rje gsum du byin gyis brlabs/_/bla ma 'od zhu rang dang gnyis med gyur/_/gnyis pa dngos gzhi la gsum/_/dang po rdo rje lta bu'i ting nge 'dzin gyis lta bas thag bcad pa la dbyings rig bsre ba ni rlung kha sbyor byas la/_lus kun khyab pa'i rnam shes 'ub kyis 'dus/_/rkang 'thil gnyis su thig le dkar 'tsher gyur/_phaT/_rkang pa'i sbubs brgyud sum mdor gcig tu 'dres/_/spyi bo nas thon mkha' dang dbyer med gyur/_phaT/_ces nam mkha' gar khyab rig pas khyab par byas la bzhag go_/yum don ngos bzung ba ni/_rang rig rtag chad skye 'gag 'gro 'ong bral/_/yod med la sogs gang gi phyogs ma lhung /_/bya byed phan gnod ma grub ngos bzung med/_/gzhi rtsa kun bral nam mkha' lta bu'o/_/phaT/_zhes gang yang yid la mi byed par ci gnas sumanyam par bzhag go_/bdud bzhi dbyings su gcod pa ni/_yul la gzung 'dzin skyes pa thogs bcas bdud/_/shugs 'byung sems kyi 'char sgo thogs med bdud/
shog lhe 357
mthun rkyen 'dod rgus g.yengs pa'i dga' brod bdud/_/kun gyi rtsa ba 'dzin rtog snyems byed bdud/_gang shar skye med dbyings su bcad par bya/_phaT/_ces rnam rtog thol skyes rbad chod du gtong ngo /_gnyis pa sgyu ma lta bu'i ting nge 'dzin gyi sgom pas nyams su blang ba ni/_/dbyings rig bsres pas spros pa kun dang bral ba'i rang rig 'od gsal ba de nyid bsgom bya'i dngos gzhi yin la/_de rtogs byed kyi rtsal sbyong du zhi lhag gi dmigs pa'i rnam 'gyur mang du 'byung yang skabs 'dir phung po gzan tu bskyur ba la gnyis las thog mar dkar 'gyed ni/_/phaT/_/stong nyid rtsal mdangs rang lus che brjid tsho/_/gzhon mdzes yid du 'ong ba'i snying ga nas/_/rang sems gri thod thogs pa'i rnal 'byor ma/_/bde ba'i nyams ldan mdun mkhar rgyangs kyis thon/_/rang byung skyed pu ra b+hany+dza ling gis phog_/bem po til 'bru tsam du bsil te blugs/_\u0f00 AHhU~M gis ye shes bdud rtsir bsgyur/_/'dod yon longs spyod bsam mi khyab par gyur/_/phaT/_rang rig rtsal las shar ba'i 'khor 'das kyi/_/mgron rigs rnam pa bzhi ru gtogs so cog_/'dir gshegs 'dir 'dus sprin phung 'khrigs ltar bzhugs/_/sprul pa'i lha mos thod pa'i bdud rtsis mchod/_phaT/_rtsa brgyud bla ma dkon mchog rin chen gsum/_/phyogs dus rgyal ba byang sems nyan rang tshogs/_/theg dgu rgyud sde bzhi drug dkyil 'khor lha/_/gnas yul mkha' 'gro rgyud gsum dam can la/_/bla med kun bzang mchod pa'i sprin du 'bul/_/zag med bde ba chen pos thugs tshims nas/_/bdag sogs 'gal rkyen lam du longs pa dang /_/gcod yul mtha' ru phyin par byin gyis rlobs/_phaT/_gtsang rigs dpal mgon bdun cu rtsa lnga sogs/_/yon tan mgron rigs thugs la dgyes rgur 'bul/_/'jig rten mtha' dag bde bas 'tsho ba dang /_/bsam don chos bzhin 'grub pa'i sdong grogs mdzod/_phaT/_dus
shog lhe 358
gsum pha ma khams gsum skye gnas bzhi/_/rigs drug snying rje'i mgron gyur thams cad la/_/'dod rgu nam mkha' mdzod kyi char babs nas/_/sdug bsngal kun bral rtag tu bde thob shog_/phaT/_tshe rabs thog ma med nas da lta'i bar/_/gnod 'tshe'i lan chags bdag po gad mchis la/_/lus srog longs spyod glud dang bu lon 'jal/_/sha mkhon chod cing byang chub sems ldan shog_/phaT/_spro na/_bdag gi bsam pa'i stobs dang ni/_/de bzhin gshegs pa'i sbyin stobs dang /_/chos kyi dbyings kyi stobs rnams kyis/_/'phags pa rnams la mchod pa dang /_/sems can kun la phan gdags slad/_/don rnams gang dag bsam pa kun/_/de dag thams cad ci rigs pa/_/thogs pa med par 'byung gyur cig_/ces brjod/_gnyis pa dmar 'gyed ni/_phaT/_/stong khams khyab pa'i rang lus las/_/rang sems khros ma dbyings su thon/_/pags pa bshus nas phyal gyis bting /_/yan lag lhu gzugs dum bur gtubs/_/dbang po nang khrol sil bur spungs/_/sha khrag mtsho klang zhag 'dams/_/rus pa'i gram khrod 'jig rten gang /_/spre snum rlangs pa ma yal ba/_/nus bcud phun tshogs skye bdun bzhin/_/myang grol zang mi shes par gyur/_phaT/_/srid pa gsum na gnas shing rgyu/_/lha srin sde brgyad dregs pa can/_/'chi bdag gshin rje gnas lus gdon/_/khyad par bdag sogs sems can la/_/gnod 'tshe'i bsam sbyor 'chang ba rnams/_/'khor g.yog sde dang dpung bcas pa/_/skad cig myur du 'dir 'dus shig_/phaT/_ma rig dbang gis thog med nas/_/sdug bsngal rten gzhi lus 'di grub/_/sngon chad bdag tu bzung bas phung /_/khyed rnams drin can pha ma ste/_/de snga 'dre ru 'dzin pas 'khrul/_/da ni bdag 'dzin ling gis thor/_/ci snang bden med sgyu ma'i ngang /_/chags zhen med pa ci 'dod ster/_/sha khrag rus pa dbang po lnga/_/nang
shog lhe 359
khrol pags pa rtsa rgyus sogs/_/btso bsregs rlon pa gang bder zo/_/dogs med dga' ba'i yid kyis spyod/_/thub tshad zo la khyag tshad khur/_/bu lon byang zhing lan chags 'khor/_/dga' mgu yi rangarangs byang sems ldan/_/nyon mongs sdig sgrib kun zhi nas/_/phyam gcig sangs rgyas thob par shog_/phaT/_gsum pa dpa' bar 'gro ba'i ting nge 'dzin gyi spyod pas bogs dbyung ba ni/_lta sgom de dag nyams su blangs pas nang gi snyems rtog stan thog tu chod pa na/_/brtan cing bogs dbyung ba'i ched du gdams ngag khyad par ba dang ldan pas gnyan khrod 'grims zhing bslangs tshad tshar tshad gtan la dbab pa yin kyang /_skabs 'dir lta sgom de dag nyams su len pa'i tshe snyems byed kyi rtog pa lhongs na 'bur 'joms su gcod de/_sems ni stong nyid nam mkha' 'dra/_/'dre bas sangs rgyas kyis ma gzigs/_/lus ni sbyin pa btang zin pas/_/chags dang zhen yul spu tsam med/_/khyed rnams ji ltar dga' ba gyis/_/bdag 'dzin brlag par mdzad du gsol/_phaT/_ces nang dang gsang ba'i slong gang byung stong nyid kyi dbyings su bcad par bya'o/_/gsum pa rjes kyi bya ba la gsum ste/_byams pa dang chos kyi sbyin pa bya ba ni/_gnod byed gtsor gyur pha ma sems can gyi/_/sdig sgrib sdug bsngal ma lus bdag la smin/_/bdag gi bde dge de dag la smin nas/_/'gro kun sdug bsngal dang bral bde ldan shog_/phaT/_chos rnams thams cad rgyu las byung /_/de rgyu de bzhin gshegs pas gsungs/_/rgyu la 'gogs pa gang yin pa/_/dge sbyong chen pos 'di skad gsungs/_/sdig pa ci yang mi bya zhing /_/dge ba phun sum tshogs par spyad/_/rang gi sems ni yongs su 'dul/_/'di ni sangs rgyas bstan pa yin/_skar ma rab rib mar me dang /_/sgyu ma zil pa chu bur dang /_/rmi lam glog dang sprin lta bur/_/'dus byas chos rnams de ltar blta/_/gcad bya gcod byed dbyings su bskyal ba ni/_lha yang sems la 'dre yang rang gi sems/_/rang sems gdod nas ma skyes spros pa
shog lhe 360
bral/_/rten cing 'brel 'byung snang la ma 'gag par/_/zhen med sgyu ma'i 'khrul 'khor dbyings su thim/_phaT/_ces rang ngo la cher gyis bltas te sems snang stong nyid du bstim/_/rjes thob bsngo smon gyi gdab pa ni/_/dge ba 'di yis mkha' mnyam 'gro ba kun/_/sgrib gnyis byang zhing tshogs gnyis yongs su rdzogs/_/bdag 'dzin blos thongathongs rkyen ngan grogs su 'char/_/chos sku yum chen go 'phang myur thob shog_/ces dang gzhan yang theg pa chen po' bsngo smon ci ltar rigs pa bya'o/_/'di ni gcod yul gyi lam zab dril ba'i dbang du byas pas rgyun tudu nyams len nus na mchog yin la/_bsdu na dmar 'gyed rjes 'brel bcas bor/_shin tu bsdu na/_na mo gu ru sogs gsol 'debs sh+lo ka phyed gsum 'gros/_dkar 'gyid tshang ba byas mthar/_byams pa dang chos sbyin phyin chad kyis mtha' dbyung ngo /_ji ltar dwags brgyud phyag chen bzhin/_/mdo sngags kun khyab lta spyod la/_thabs la mkhas pa'i gdams pas brgyan/_/dbang po kun dang 'tshams pa'i chos/_/khyer bde tsam la lung khang dang /_/sa bcad mdzes khrigs mi dgos kyang /_/deng sang lto rgyab tsam gyi phyir/_/gcod log don gnyer ches mang bas/_/'dis kyang rang 'dra'i skal mnyam la/_/phan 'dod lhag pa'i bsam pas sbyar/_/dge bas rnam dag gcod yul gyis/_/'gro kun bdag 'dzin gcod par shog_/ces pa'ang yang khrod kun bzang bde chen 'od gsal gling gi sgrub pa po rnams kyi nyams len la gtso bor dmigs te/_rgyal thang pab bsam gtan 'od zer dang chos rje 'jam dbyangs mgon po' nye brgyud kyi bka' srol jo nang rje btsun chen po dang smin gling gter chen rin po che'i gsung rab dag gi bcud bsdus te gcod yul gyi gdams pa'i chu rgyun mang du 'thung ba'i skal ba dge ba can karma ngag dbang yon tan rgya mtshos tsA 'dra rin chen brag gi snying por bgyis pa dge legs 'phel//_//
== Footnotes ==
<references/>
</onlyinclude>
<headertabs />
{{Footer}}
[[Category: 'jam mgon kong sprul]][[Category: rgyal thang pa bsam gtan 'od zer]][[Category: 'jam dbyangs mgon po]][[Category: Tāranātha]][[Category: gter bdag gling pa 'gyur med rdo rje]]{{DRL Tibetan text categories}} [[Category: Gdams ngag mdzod Shechen Printing]] [[Category: Gdams ngag mdzod Catalog]]
Summary:
This is a minor edit
Watch this page
Cancel